Wen kaartjies na lekkergoedland | Netwerk24
Makrolletjies is net ’n paar van die heerlikhede by die Dessert Fest. Foto: iStock
As jy ’n suikertand het, is die Dessert Fest SA dalk net die plek vir jou.
Kom slaan jou tande vas in die heerlikste minitertjies, dekadente gevulde soetgebak, makrolletjies, koeksisters en selfs unieke veganistiese skeppings.
Laat jou smaakknoppies maar vir hulself besluit.
Die heel eerste Dessert Fest SA vind op Saterdag 2 Desember en Sondag 3 Desember in The ­Mustang Room by Sally Mustang in Sandton, Johannesburg, plaas.
Van ons land se voorste bakkers is uitgesoek om die publiek met hul fyngebak te kom beïndruk.
Die Dessert Fest gee besoekers boonop die geleentheid om behoorlik in voeling te kom met die jongste neigings oorsee.
Die Leafy Greens Café sal feesgangers bederf met sy weergawe van veganistiese nageregte.
Die bekende persoonlikheid Zuraida Jardine sal die gasvrou by hierdie fees wees en die internasionaal bekende kos-en-dekordeskundige Vicky Crease sal inspirasie gee oor hoe om kos te stileer.
Haar nageregte word boonop as ’n geskenk aangebied vir almal wat die fees bywoon.
Bekende sjefs sal vertonings en demonstrasies bied.
Kaartjies kos R100 per persoon en sluit ’n verwelkomingsdrankie en ’n geskenksakkie in.
Kaartjies is beskikbaar by NuTickets of besoek dessertfest. nutickets.co.za/joburg.
Tien gelukkigelesers kan elkeen ’n dubbelkaartjie na die fees wen. Stuur jou besonderhede na: vrydag@media24.com met “Poeding” in die onderwerpveld.
Meer oor: Sandton | Kompetisie | Doendinge